เมินขายGRANDราคารับซื้อต่ำ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — นักลงทุนไม่สนขายหุ้น GRAND คืนให้กลุ่มทุนใหม่ เหตุราคารับซื้อต่ำกว่ากระดานร่วม 2 บาท
รายงานข่าวจากบริษัท แคปปิ ตอล แอ๊ดแวนเทจ ผู้จัดเตรียมคำเสนอซื้อหุ้นบริษัท แกรนด์ แอสเสท โฮเทลส์ แอนด์ พรอพเพอร์ตี้ (GRAND) เปิดเผยว่า ผลการรับซื้อหุ้น GRAND ตั้งแต่วันที่ 7 ม.ค.–3 ก.พ. 2554 ไม่มีผู้มาเสนอขายแม้แต่หุ้นเดียว สาเหตุจากราคารับซื้อ 0.57 บาท ต่ำกว่าราคาบนกระดานมาก ซึ่งล่าสุดปิด 2.56 บาท เพิ่มขึ้น 0.14 บาท หรือ 5.79%
แหล่งข่าวเปิดเผยว่า การรับซื้อจะสิ้นสุดวันที่ 10 ก.พ.นี้ หากไม่มีผู้เสนอขายหุ้นจะไม่มีการขยายเวลารับซื้อหรือเพิ่มเงื่อนไขใดๆ เนื่องจากการทำคำเสนอซื้อ (เทนเดอร์ออฟเฟอร์) เป็นไปตามกฎเกณฑ์สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) นอกจากนี้กลุ่มผู้เสนอซื้อ คือ บริษัท เมโทร พรีเมียร์ โฮลดิ้ง และ น.ส.ศรัญญา ชัยจุฑาพร แกนนำกลุ่มนฤหล้า ถือหุ้นรวมกัน 93% ไม่มีความต้องการหุ้นเพิ่ม
อย่างไรก็ตาม การถือหุ้นเกินกว่า 90% ของทั้งสองกลุ่ม ส่งผลให้สภาพคล่องหุ้น GRAND ที่หมุนเวียนในตลาด (ฟรีโฟลต) ต่ำกว่าเกณฑ์ของตลาดที่ต้องมี 15% ของหุ้นทั้งหมดนั้น แต่การแปลงหนี้เป็นทุน 1,000 ล้านบาท น่าจะช่วยฟรีโฟลตดีขึ้น
แหล่งข่าวเปิดเผยอีกว่า ทิศทางของ GRAND หลังจากนี้จะควบรวมบริษัท ไทยพร็อพเพอร์ตี้ (TPROP) ผู้ถือหุ้นใหญ่ของเมโทร พรีเมียร์ฯ หรือไม่ ขึ้นอยู่กับการตัดสินใจของผู้ถือหุ้น GRAND ซึ่งเมโทร พรีเมียร์ฯ ถือหุ้น 63.43% และกลุ่มนฤหล้า 29.79% รวม 93.22%